### Проект

### ДОГОВОР

№ ……………………………………. г.

Днес, ……………2014 г., в гр.София се сключи настоящият договор между:

**ЦЕНТЪР ЗА КОНТРОЛ И ОЦЕНКА НА КАЧЕСТВОТО НА УЧИЛИЩНОТО ОБРАЗОВАНИЕ,** с адрес гр. София 1113, бул. „Цариградско шосе” № 125, бл. 5, ет. 2, ЕИК 131426401, представляван от Неда Кристанова – директор, наричан за краткост „**ВЪЗЛОЖИТЕЛ”** от едната страна

и от друга страна

**……………………………………………………**, наричано за краткост „**ИЗПЪЛНИТЕЛ”**.

**СТРАНИТЕ СЕ СПОРАЗУМЯХА ЗА СЛЕДНОТО:**

**ПРЕДМЕТ НА ДОГОВОРА**

Чл.1.(1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши услугата „Техническа поддръжка на информационни дейности - поддръжка на сайтове, структуриране и обединяване на информационни бази - свързани с държавните зрелостни изпити (ДЗИ) - учебна година 2013/2014”, която включва следните дейности:

1. Обновяване и 6-месечна поддръжка на информационния сайт zamaturite.bg – пренаписване на структурата и основните модули, актуализация на документи, форми за обратна връзка, графици и срокове, дати на изпитите, обновяване на секцията за съобщения и новини.
2. Създаване и поддръжка на служебен сайт с персонализиран достъп на училищата, РИО и МОН с възможности за качване и изтегляне на файлове с бази данни от софтуера за обработка на заявленията на зрелостниците в FDB формат, качване на ъпдейти на софтуера имакетните файлове за попълване от училища, актуализиране на профили на училищата с възможност за персонализация (вкл. смяна на визуално представяне, пароли и др.).
3. Структуриране на регионални и централна информационни бази и създаване на двустепенна форма за оторизация и онлайн извличане на данни за училища, ученици, заявления за ДЗИ за септемврийска сесия, служебни лица и зали; агрегиране на информацията, проверка за коректност на качени бази данни.
4. Създаване и поддръжка на модул за качване на изпитни материали, пароли за изпити в зависимост от персонализиран профил на училището; Възможност за качване на множество изпитни материали и извеждане на различен дизайн на интерфейса, служебните съобщения и вида на представените файлове; Възможност за качване на произволен файл (вкл. аудио и видео) с размер до 100 мегабайта; Извеждане на служебен интерфейс с предоставяне на статистика на свалените файлове – по време, акаунт и IP адрес.
5. Създаване, настройване и поддръжка на форми с бутони за отбелязване начало на изпит и полета за брой явили се, вкл. справки в реално време; Възможност за отключване и заключване на формите на конкретно училище; Създаване на административен интерфейс за следене на активността на потребителите; Създаване на йерархична система (МОН, РИО, училища) с възможност за агрегиране на данните и извеждане на обобщени справки във всеки момент; Запазване на историята на процеса и възможност за анализ на лог файлове, нива на достъп, IP адреси и друга служебна информация;
6. Създаване на функционалност за обединяване на информационни бази от РИО с разпределението на ученици, служебни лица и бази данни с допуснатите и недопуснатите, предоставяне на възможност за ъпдейт на обединената база на ниво РИО, възможност за отключване и заключване на обединената база за конкретно РИО.
7. Изготвяне на модул за справки за броя заявили държавни зрелостни изпити (ДЗИ) по всички предмети – съответно по области, предмети, училища; Възможност за автоматизирано извеждане на справка за деца със специални образователни потребности (СОП), вкл. по области и населени места.
8. Създаване на модул за динамичен експорт на данните с училища, ученици и изпити към стандартен DB формат с оглед многократното му използване – за планиране на изпитни материали, в софтуер за обработка на бланки, в софтуер за анализ на резултати и др.;
9. Създаване на агрегиран модул, включващ база данни с оценките на учениците за всяко РИО, генериране на общи протоколи за училищата; изготвяне на официални протоколи/листинги с всички оценки от ДЗИ по ученици;

Подробно описание на дейностите и техническите изисквания към УСЛУГАТА, са описани в Приложение 1, неразделна част от настоящия договор.

**ЦЕНИ И НАЧИН НА ПЛАЩАНЕ**

**Чл.2.**(1) Цената на договора е …………………………… /……………………………/ лева без ДДС, ДДС в размер на ……………………………….. /……………………………../ лева или обща стойност на договора …………………………/…………………………/ лева.

(2) **ВЪЗЛОЖИТЕЛЯТ** осъществява плащането, както следва: в срок от 10 дни от датата на подписване на протокол за приемане на изпълнението на задълженията по чл. 1 след приключване на август – септемврийската сесия на ДЗИ 2013/2014 г. срещу представяне на фактура, издадена от **ИЗПЪЛНИТЕЛЯ**;

(3) В процеса на изпълнение на услугата общата стойност на договора не подлежи на промяна.

(4) Дължимите суми се превеждат по банковата сметка на ИЗПЪЛНИТЕЛЯ, BIC код:

IBAN:

**СРОК НА ДОГОВОРА**

**Чл. 3.** (1) **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** УСЛУГАТА, предмет на договора, за целия период на ДЗИ 2013/2014 г. като изпълнението на всички операции, предоставени от ВЪЗЛОЖИТЕЛЯ, се осъществяват само при условие, че до тях е осигурен свободен достъп на ИЗПЪЛНИТЕЛЯ.

(2) За краен срок за изпълнение на настоящия договор се счита ……………………… г. като ИЗПЪЛНИТЕЛЯТ поема анжажимента за точно, качествено, своевременно и отговорно предоставяне на УСЛУГАТА за целия период на договора.

**ПРАВА И ЗАДЪЛЖЕНИЯ НА СТРАНИТЕ**

**Чл. 4. ВЪЗЛОЖИТЕЛЯТ** се задължава:

1. да оказва съдействие на **ИЗПЪЛНИТЕЛЯ** за получаване нанеобходимата информация, доколкото това енеобходимо за изпълнение на задълженията му по този договор
2. да подпише приемно-предавателен протокол при приключване на УСЛУГАТА и приемане на работата на ИЗПЪЛНИТЕЛЯ.
3. да заплати на **ИЗПЪЛНИТЕЛЯ** уговореното възнаграждение, съобразно условията на настоящия договор.
4. да предостави на **ИЗПЪЛНИТЕЛЯ** телефони и e-mail адреси за връзка със съответните длъжностни лица свързани с всеки етап от изпълнението на УСЛУГАТА.

**Чл. 5.** **ВЪЗЛОЖИТЕЛЯТ** има право**:**

1. да контролира изпълнението на поетите от **ИЗПЪЛНИТЕЛЯ** договорни задължения. Указанията на **ВЪЗЛОЖИТЕЛЯ** в изпълнение на това му правомощие са задължителни за **ИЗПЪЛНИТЕЛЯ**,доколкото не пречат на неговата самостоятелност и не излизат извън рамките на договореното;

2. да иска от **ИЗПЪЛНИТЕЛЯ** да изпълни възложената работа в срок и без отклонения от възложеното.

**Чл. 6. ИЗПЪЛНИТЕЛЯТ** се задължава:

1. да извърши възложената работа професионално, качествено и според изискванията на **ВЪЗЛОЖИТЕЛЯ**.
2. да осигури свои представители за обезпечаване на УСЛУГАТА за целия период на договора.;
3. да предостави на **ВЪЗЛОЖИТЕЛЯ** телефони и e-mail адреси за непрекъсната връзка с лицата, обслужващи УСЛУГАТА, от страна на **ИЗПЪЛНИТЕЛЯ**.
4. да обучава, консултира и оказва съдействие на място на представители на **ВЪЗЛОЖИТЕЛЯ** за срока на договора.
5. да отстранява всички недостатъци в рамките на срока на договора за своя сметка.
6. да не разгласява и да не разпространява каквато и да е било информация, предоставена от **ВЪЗЛОЖИТЕЛЯ** и станала известна, във връзка и по повод изпълнението на настоящия договор.

**Чл. 7. ИЗПЪЛНИТЕЛЯТ** има право:

1. да изисква от **ВЪЗЛОЖИТЕЛЯ** необходимото съдействие във връзка с предоставяне на УСЛУГАТА;

2. да изисква от **ВЪЗЛОЖИТЕЛЯ** приемане на работата, когато тя е извършена според договорените условия;

3.да получи уговореното в този договор възнаграждение.

**ОТГОВОРНОСТИ И НЕУСТОЙКИ**

**Чл. 10**. При забавяне изпълнението на задълженията по този договор неизправната страна дължи на изправната неустойка в размер на 0,5 % от договорената между страните цена за всеки просрочен ден, но не повече от 10% общо.

**Чл. 11**. При неизпълнение на договора неизправната страна дължи неустойка в размер на неизпълнената част (вкл. и до 100% от стойността на договора).

**ОБЩИ УСЛОВИЯ, ПРЕКРАТЯВАНЕ НА ДОГОВОРА**

**Чл. 12.** Този договор може да бъде изменян и допълван само по взаимно съгласие на страните, изразено в писмена форма.

**Чл. 13.** Настоящият договор се прекратява:

1. с изпълнение и приемане на възложената работа с протокол;
2. по взаимно съгласие между страните, изразено писмено;

**Чл. 14.** Настоящият договор може да бъде развален при доказана вина на една от страните, като невиновната страна има право на обезщетение за неизпълнение на договора.

**Чл. 15**. **ВЪЗЛОЖИТЕЛЯТ** може да развали договора едностранно в случай, че **ИЗПЪЛНИТЕЛЯТ** не изпълнява задълженията си в срок и при условията на настоящият договор.

Всички спорове, възникнали при тълкуването и изпълнението на този договор се решават по споразумение между страните, а когато се окаже невъзможно – по реда на ГПК. За неуредените с този договор въпроси се прилага законодателството за Република България.

Настоящият договор се подписва в два еднообразни екземпляра – по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**